Hari Wesak

Hari Wesak (; Jaku Sanskrit : ), tauka dikelala enggau nama Buddha Jayanti, Buddha Purnima, Visak Bochea sereta Hari Buddha, iya nya hari besai ti diintu orang Buddha enggau chara tradisional di Asia Selatan enggau Asia Tenggara, sereta mega di Tibet enggau Mongolia. Hari tu entara pengerami Buddha ti pemadu penting. Pengerami tu ngingatka pengada, penerang (Pali: Nibbāna, Sanskrit: Nirvāṇa), enggau pemati (Parinirvāna) Buddha Gautama dalam pengarap Theravada, pengarap Buddha Tibet enggau Navayana.

Nama Vesak tu datai ari leka jaku Pali  tauka jaku Sanskrit  ungkup bulan lunar Vaisakha, ti dianggap bulan pengada Buddha. Dalam adat pengarap Buddha Mahayana, hari besai tu dikelala ngena nama Sanskrit () enggau varian ti dipansutka ari iya.

Dalam tradisyen Asia Timur, pengerami Hari Pengada Buddha seruran nyadi urung maya tradisional Vesak, seraya penerang enggau pemati Buddha disambut nyadi hari besai kediri ti nyadi ba maya bukai dalam kalendar baka Hari Bodhi enggau Hari Nibbāna. Dalam tradisyen Asia Selatan, ke alai Vesak diintu ba hari bulan penuh bulan Vaisakha, hari Vesak nanda pengada, penerang, enggau pemati Buddha ke penudi.

 Penyanding